 Maalintaas kadib kama qaybgelin olalahii doorashada, waxaan isku koobay sidii aan ula xidhiidhi lahaa goobjoogayaashii iyo soo-dhoweyntooda dhinaca garoonka diyaaradaha iyo fiisayaashooda si aan loo qashqashin oo habsami loo qaabilo dadkaas ka marag-kacaya doorashada, weedha Madaxweynaha ayaa wax badan ii sheegtay anigu wax aan u dhashay qof IQ sare leh ama maskax badan, waxaanan ku takhasusay cilmiga fisigiska oo dad yari duniga bartaan oo weliba aan aad ugu fiicnaa, waxa ii soo baxday in raggii wax sheegi jiray ay cajalad iga duubeen oo warar la siiyey Madaxweynaha oo kalsoonidii hore jirin, sidaas darteed afkayga ayaan xidhay, waana ka gaabsaday hawlihii socday aniga soo arkay sidii Axmed Yusuf Ducaale loo khaarajiyey isagoo aan marna diyaar u ahayn inuu taageero mooyaane inuu wax ka xumeeyo, waxa aan u taagnaa Axmed Yusuf isaga oo Madaxweyne Rayaale hortiisa ugu dhaartay inuu isaga taageerayo, siyaasadda waxa tiir u ah is-aaminaad iyo kalsooni haddii ay meesha ka baxdo ma jirto wada shaqayni. 